พระราชกฤษฎีกาพระราชกฤษฎีกาจัดวางระเบียบราชการกองทัพบกในกระทรวงกลาโหมพ.ศ.๒๔๙๑ ในพระปรมาภิไธยสมเด็จพระเจ้าอยู่หัวภูมิพลอดุลยเดชคณะอภิรัฐมนตรีในหน้าที่คณะผู้สำเร็จราชการแทนพระองค์รังสิตกรมขุนชัยนาทนเรนทรอลงกฏมานวราชเสวีอดุลเดชจรัสให้ไว้ณ วันที่ ๓ กันยายน พ.ศ. ๒๔๙๑เป็นปีที่๓ ในรัชกาลปัจจุบันโดยที่เป็นการสมควรจัดวางระเบียบราชการกองทัพบกในกระทรวงกลาโหมให้เหมาะสมแก่กาลสมัยพระมหากษัตริย์อาศัยอำนาจตามความในมาตรา ๘๖ของรัฐธรรมนูญแห่งราชอาณาจักรไทย (ฉบับชั่วคราว) และมาตรา ๑๕ และมาตรา ๒๕แห่งพระราชบัญญัติจัดระเบียบป้องกันราชอาณาจักร พ.ศ. ๒๔๙๑จึงมีพระบรมราชโองการให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดวางระเบียบราชการกองทัพบกในกระทรวงกลาโหมพ.ศ. ๒๔๙๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ หน้าที่ราชการในกองทัพบก แยกเป็นก.ส่วนกลาง๑.กรมเสนาธิการทหารบก๒.กรมจเรทหารบก๓.โรงเรียนนายร้อยพระจุลจอมเกล้าฯ๔ กรมพลาธิการทหารบก๕.กรมสรรพาวุธทหารบก๖.กรมแผนที่ทหารบก๗.กรมแพทย์ทหารบก๘.กรมการเงินทหารบก๙.กรมพาหนะทหารบก๑๐.กรมสวัสดิการทหารบกข[๒]ส่วนภูมิภาค๑.ภาคทหารบกที่ ๑๒ ภาคทหารบกที่ ๒๓ ภาคทหารบกที่ ๓๔ มณฑลทหารบกที่ ๕ค[๓]ส่วนกำลังรบ๑.กองทัพที่ ๑๒.กองทัพที่ ๒๓ กองทัพที่ ๓๔ กองพลที่ ๕๕ กรมต่อสู้อากาศยาน๖ กรมรถรบ๗ กรมผสมที่ ๒๑มาตรา ๔ กรมเสนาธิการทหารบกซึ่งเสนาธิการทหารบกเป็นผู้บังคับบัญชามีหน้าที่เกี่ยวกับวิทยาการของทหารบกในการเตรียมการ เพื่อป้องกันราชอาณาจักรตรวจการปฏิบัติของเจ้าหน้าที่ทั้งปวงให้ดำเนินไปตามระเบียบและแผนการที่กำหนดและแบ่งส่วนราชการดังนี้๑.แผนกกลาง มีหน้าที่ปฏิบัติในทางธุรการการกฎหมาย๒.แผนกที่ ๑มีหน้าที่เกี่ยวกับการจัดและกำหนดกำลัง การระดมกำลัง การบรรจุ เลื่อน ปลดย้ายตำแหน่ง และการบำเหน็จ กับวิทยาการของสัสดี๓.แผนกที่ ๒ มีหน้าที่เกี่ยวกับการข่าว การรหัสและกิจการอันเกี่ยวกับการทหารบกต่างประเทศ๔.แผนกที่ ๓ มีหน้าที่เกี่ยวกับการพิจารณาและวางแผนการยุทธการวางหลักการยุทธ การฝึกฝนผสมเหล่าหรือกองทหารขนาดใหญ่๕.แผนกที่ ๔มีหน้าที่เกี่ยวกับการพิจารณาและวางแผนการฝ่ายบำรุงทั้งปวง วางแผนการคมนาคมการส่งกำลังและการส่งกลับ๖.แผนกตำรา มีหน้าที่เกี่ยวกับการค้นคว้าการเรียบเรียงตำรา สำหรับใช้ในกองทัพบก กับการประวัติศาสตร์ทหาร๗.โรงเรียนเสนาธิการทหารบกมีหน้าที่เกี่ยวกับการอำนวยการศึกษาให้นายทหารสัญญาบัตรมีความรู้ในเสนาธิการกิจและวิชาทหารชั้นสูงมาตรา ๕กรมจเรทหารบกซึ่งจเรทหารบกเป็นผู้บังคับบัญชามีหน้าที่เกี่ยวกับวิทยาการของทหารพลรบเหล่าต่างๆ การกำหนดและการจัดกำลังทางเทคนิคของอาวุธยุทโธปกรณ์การศึกษา การฝึกอบรม การบรรจุ เลื่อนและย้ายตำแหน่งของแต่ละเหล่าและแบ่งส่วนราชการ ดังนี้๑.กรมจเรทหารราบมีหน้าที่เกี่ยวกับวิทยาการและกิจการของเหล่าทหารราบ๒.กรมจเรทหารม้ามีหน้าที่เกี่ยวกับวิทยาการและกิจการของเหล่าทหารม้าและรถรบ๓.กรมจเรทหารปืนใหญ่มีหน้าที่เกี่ยวกับวิทยาการและกิจการของเหล่าทหารปืนใหญ่๔.กรมจเรทหารช่างมีหน้าที่เกี่ยวกับวิทยาการและกิจการของเหล่าทหารช่าง๕.กรมจเรทหารสื่อสารมีหน้าที่เกี่ยวกับวิทยาการและกิจการของเหล่าทหารสื่อสารมาตรา ๖ โรงเรียนนายร้อยพระจุลจอมเกล้าฯซึ่งผู้บัญชาการโรงเรียนนายร้อยพระจุลจอมเกล้าฯ เป็นผู้บังคับบัญชามีหน้าที่อำนวยการศึกษาแก่นักเรียนนายร้อยที่จะเป็นนายทหารสัญญาบัตรและแบ่งส่วนราชการดังนี้๑.กองนักเรียนนายร้อยมีหน้าที่ปกครองและฝึกนักเรียนนายร้อยที่จะเป็นนายทหารสัญญาบัตร๒.แผนกศึกษา มีหน้าที่อำนวยการศึกษาและอบรมนักเรียนนายร้อยที่จะเป็นนายทหารสัญญาบัตรมาตรา ๗กรมพลาธิการทหารบกซึ่งพลาธิการทหารบกเป็นผู้บังคับบัญชามีหน้าที่เกี่ยวกับวิทยาการและพลาธิการกิจของกองทัพบก และแบ่งส่วนราชการดังนี้๑.กรมยกกระบัตรทหารบก มีหน้าที่เกี่ยวกับการจัดหาเก็บรักษาและจ่ายยุทธภัณฑ์ และสันติภัณฑ์ที่ใช้ในกองทัพบก๒.กรมเกียกกายทหารบกมีหน้าที่เกี่ยวกับการเลี้ยงดูทหาร การเสบียง และการปศุสัตว์ของกองทัพบก๓.กรมยุทธโยธาทหารบก มีหน้าที่เกี่ยวกับการซ่อมสร้าง อาคาร การประปาการไฟฟ้า และถนน ที่ใช้ในกองทัพบก๔.กรมการสัตว์พาหนะทหารบกมีหน้าที่ในการศึกษาและจัดหาสัตว์พาหนะ การสัตวรักษ์และการเสบียงสัตว์๕.โรงเรียนพลาธิการทหารบกมีหน้าที่เกี่ยวกับอำนวยการศึกษาเกี่ยวกับพลาธิการกิจมาตรา ๘กรมสรรพาวุธทหารบกซึ่งเจ้ากรมสรรพาวุธทหารบกเป็นผู้บังคับบัญชา มีหน้าที่เกี่ยวกับวิทยาการและการศึกษาสรรพาวุธและอุปกรณ์รวมทั้งการสงครามเคมี และแบ่งส่วนราชการดังนี้๑.กรมช่างแสงทหารบก มีหน้าที่จัดหา ซ่อมสร้างสรรพาวุธ และเครื่องอุปกรณ์ของอาวุธ ที่ใช้ในกองทัพบก๒.กรมคลังแสงทหารบก มีหน้าที่เก็บรักษาและจ่ายสรรพาวุธและเครื่องอุปกรณ์ของอาวุธที่ใช้ในกองทัพบกรวมทั้งเครื่องอุปกรณ์การสงครามเคมี๓.กรมวิทยาศาสตร์ทหารบกมีหน้าที่เกี่ยวกับการค้นคว้า ตรวจทดลองทางวิทยาศาสตร์และสงครามเคมีรวมทั้งการจัดหา ซ่อม สร้าง เครื่องอุปกรณ์การสงครามเคมีมาตรา ๙ กรมแผนที่ทหารบกซึ่งเจ้ากรมแผนที่ทหารบกเป็นผู้บังคับบัญชามีหน้าที่เกี่ยวกับการแผนที่ของทหารบกและแบ่งส่วนราชการดังนี้๑.แผนกที่ ๑ มีหน้าที่วางหมุดหลักฐานเพื่อทราบลักษณะของดวงพิภพ และเพื่อการสำรวจพื้นภูมิประเทศ กับการวัดระดับ๒.แผนกที่ ๒มีหน้าที่สำรวจรายละเอียดภูมิประเทศเขียนแผนที่และแก้แผนที่๓.แผนกที่ ๓ มีหน้าที่พิมพ์แผนที่ พิมพ์หนังสือถ่ายรูป พิมพ์ภาพ๔.แผนกที่ ๔ มีหน้าที่กำหนดตำแหน่งของจุดต่างๆโดยทางดาราศาสตร์ สำรวจสภาพของแม่เหล็กและสำรวจความดูดของพิภพกับทำแผนที่จากรูปถ่าย๕.โรงเรียนแผนที่ทหารบกมีหน้าที่เกี่ยวกับอำนวยการศึกษาให้นายทหารและนักเรียนแผนที่มีความรู้ในวิชาแผนที่มาตรา ๑๐กรมแพทย์ทหารบกซึ่งนายแพทย์ใหญ่ทหารบกเป็นผู้บังคับบัญชามีหน้าที่เกี่ยวกับการแพทย์ของทหารบก และแบ่งส่วนราชการดังนี้๑.แผนกที่ ๑มีหน้าที่เกี่ยวกับตรวจหาสมุฏฐานของโรค โดยการทดลองและค้นคว้า ตรวจวิเคราะห์ทางชีวะเคมีวิเคราะห์ยา และเคมีสารต่างๆ ประดิษฐ์ยาจำพวกชีวะเคมี ทำวัคซินเซรุ่มตรวจและให้คำแนะนำในเรื่องการสุขาภิบาล อนามัย ทำสถิติในด้านสุขาภิบาล๒.แผนกที่ ๒มีหน้าที่เกี่ยวกับควบคุมกิจการทางวิทยาการทั่วไปและรวบรวมสถิติการเสนารักษ์ทั้งสิ้นเผยแพร่วิชาแพทย์ วางระเบียบและออกคำแนะนำการรักษาพยาบาลในยามปกติและยามสงคราม กำหนดอัตราเจ้าหน้าที่เสนารักษ์อัตรายาและเวชชภัณฑ์ ตรวจการรักษาพยาบาล และการใช้ยาประมวลข่าวการแพทย์และแนะนำวิทยาการซึ่งเกิดขึ้นใหม่๓.แผนกที่ ๓ มีหน้าที่เกี่ยวกับ จัดหา เก็บ รักษาและจ่ายยาเวชชภัณฑ์ทั้งปกติและสนาม๔.แผนกศึกษามีหน้าที่เกี่ยวกับอำนวยการศึกษาวิชาการแพทย์๕.โรงพยาบาลทหารบก มีหน้าที่รักษาพยาบาล๖.โรงพยาบาลอานันทมหิดล มีหน้าที่รักษาพยาบาลมาตรา ๑๑กรมการเงินทหารบกซึ่งเจ้ากรมการเงินทหารบกเป็นผู้บังคับบัญชามีหน้าที่เกี่ยวกับการเงิน การบัญชีเงินการงบประมาณและการตรวจเงินของกองทัพบกและแบ่งส่วนราชการดังนี้๑.แผนกที่ ๑ มีหน้าที่รับ - จ่าย เก็บรักษาและทำบัญชีเงิน๒.แผนกที่ ๒ มีหน้าที่เกี่ยวกับการงบประมาณ๓.แผนกที่ ๓ มีหน้าที่ตรวจเงินมาตรา ๑๒กรมพาหนะทหารบกซึ่งเจ้ากรมพาหนะทหารบกเป็นผู้บังคับบัญชามีหน้าที่เกี่ยวกับวิทยาการของเหล่าทหารพาหนะและการจัดหาเตรียมสะสมยานพาหนะของกองทัพบก และค้นคว้า ตรวจทดลองในสิ่งที่เกี่ยวแก่ยานพาหนะ และซ่อมสร้างยานพาหนะทุกชนิดทั้งทางบกและทางน้ำตลอดจนรักษาเบิกจ่ายสิ่งอุปกรณ์เกี่ยวกับยานพาหนะทั้งทางบกและทางน้ำ และการลำเลียงขนส่งด้วยพาหนะมาตรา ๑๓กรมสวัสดิการทหารบกซึ่งเจ้ากรมสวัสดิการทหารบกเป็นผู้บังคับบัญชามีหน้าที่เกี่ยวกับการส่งเสริมสวัสดิภาพของทหารบก และการฌาปนกิจมาตรา ๑๔[๔] ภาคทหารบกซึ่งผู้บัญชาการภาคทหารบกเป็นผู้บังคับบัญชามีหน้าที่ตรวจ ควบคุม แนะนำชี้แจงและสั่งราชการอันเกี่ยวกับการทหารตามกฎหมายและระเบียบแบบแผนทุกภาคทหารบกแบ่งออกเป็นมณฑลทหารบกซึ่งผู้บัญชาการมณฑลทหารบกเป็นผู้บังคับบัญชาทุกมณฑลทหารบกแบ่งออกเป็นส่วนๆ เรียกว่าจังหวัดทหารบก ซึ่งผู้บังคับการจังหวัดทหารบกเป็นผู้บังคับบัญชามาตรา ๑๔ ทวิ[๕]มณฑลทหารบก และจังหวัดทหารบกมีหน้าที่เกี่ยวกับการรักษาความสงบเรียบร้อย การวินัยภายนอกหน่วยทหารการรักษาการณ์ การคดี การศาล การระดมกำลัง และการสัสดี ทั้งนี้ภายในเขตมณฑลทหารบกและจังหวัดทหารบกมาตรา ๑๔ ตรี[๖]ภาคทหารบกมีดังต่อไปนี้๑.ภาคทหารบกที่ ๑ ประกอบด้วยมณฑลทหารบกและจังหวัดทหารบกคือก.มณฑลทหารบกที่ ๑ข.มณฑลทหารบกที่ ๒ค.จังหวัดทหารบกลพบุรี๒.ภาคทหารบกที่ ๒ ประกอบด้วยมณฑลทหารบก คือก.มณฑลทหารบกที่ ๓ข.มณฑลทหารบกที่ ๖๓.ภาคทหารบกที่ ๓ ประกอบด้วยมณฑลทหารบก คือก มณฑลทหารบกที่ ๔ข มณฑลทหารบกที่ ๗มาตรา ๑๔ จัตวา[๗]พื้นที่มณฑลทหารบกมีดังต่อไปนี้๑ มณฑลทหารบกที่ ๑ ประกอบด้วยจังหวัดทหารบก คือก จังหวัดทหารบกกรุงเทพฯมีพื้นที่ตรงกับเขตพระนคร จังหวัดธนบุรี จังหวัดนครปฐม จังหวัดนนทบุรีจังหวัดปทุมธานี จังหวัดพระนครศรีอยุธยา จังหวัดสระบุรี และจังหวัดสุพรรณบุรีข.จังหวัดทหารบกเพชรบุรีมีพื้นที่ตรงกับเขตจังหวัดเพชรบุรีค.จังหวัดทหารบกราชบุรีมีพื้นที่ตรงกับเขตจังหวัดกาญจนบุรี และจังหวัดราชบุรี๒.มณฑลทหารบกที่ ๒ ประกอบด้วยจังหวัดทหารบก คือก.จังหวัดทหารบกฉะเชิงเทรามีพื้นที่ตรงกับเขตจังหวัดฉะเชิงเทราข.จังหวัดทหารบกปราจีนบุรีมีพื้นที่ตรงกับเขตจังหวัดนครนายก และจังหวัดปราจีนบุรี๓.มณฑลทหารบกที่ ๓ ประกอบด้วยจังหวัดทหารบก คือก.จังหวัดทหารบกนครราชสีมามีพื้นที่ตรงกับเขตจังหวัดขอนแก่น จังหวัดชัยภูมิ และจังหวัดนครราชสีมาข.จังหวัดทหารบกร้อยเอ็ดมีพื้นที่ตรงกับเขตจังหวัดกาฬสินธุ์ จังหวัดนครพนม จังหวัดมหาสารคามและจังหวัดร้อยเอ็ดค.จังหวัดทหารบกอุดรมีพื้นที่ตรงกับเขตจังหวัดหนองคาย จังหวัดเลย จังหวัดสกลนคร และจังหวัดอุดรธานี๔.มณฑลทหารบกที่ ๔ ประกอบด้วยจังหวัดทหารบก คือก.จังหวัดทหารบกนครสวรรค์มีพื้นที่ตรงกับเขตจังหวัดกำแพงเพชร จังหวัดนครสวรรค์ และจังหวัดอุทัยธานีข.จังหวัดทหารบกพิษณุโลกมีพื้นที่ตรงกับเขตจังหวัดพิจิตร จังหวัด พิษณุโลก และจังหวัดเพชรบูรณ์ค.จังหวัดทหารบกอุตรดิตถ์มีพื้นที่ตรงกับเขตจังหวัดตาก จังหวัดสุโขทัย และจังหวัดอุตรดิตถ์๕.มณฑลทหารบกที่ ๕ ประกอบด้วยจังหวัดทหารบก คือก.จังหวัดทหารบกชุมพรมีพื้นที่ตรงกับเขตจังหวัดชุมพร จังหวัดประจวบคีรีขันธ์ และจังหวัดระนองข.จังหวัดทหารบกนครศรีธรรมราชมีพื้นที่ตรงกับเขตจังหวัดกระบี่ จังหวัดตรัง จังหวัดนครศรีธรรมราช จังหวัดพังงาจังหวัดพัทลุง จังหวัดภูเก็ต และจังหวัดสุราษฎร์ธานีค.จังหวัดทหารบกสงขลามีพื้นที่ตรงกับเขตจังหวัดนราธิวาส จังหวัดปัตตานี จังหวัดยะลา จังหวัดสตูลและจังหวัดสงขลา๖.มณฑลทหารบกที่ ๖ ประกอบด้วยจังหวัดทหารบก คือ ก.จังหวัดทหารบกสุรินทร์มีพื้นที่ตรงกับเขตจังหวัดบุรีรัมย์ จังหวัดศรีษะเกษ และจังหวัดสุรินทร์ข.จังหวัดทหารบกอุบลมีพื้นที่ตรงกับเขตจังหวัดอุบลราชธานี๗.มณฑลทหารบกที่ ๗ ประกอบด้วยจังหวัดทหารบก คือก.จังหวัดทหารบกเชียงใหม่มีพื้นที่ตรงกับเขตจังหวัดเชียงใหม่ จังหวัดแม่ฮ่องสอน และจังหวัดลำพูนข.จังหวัดทหารบกเชียงรายมีพื้นที่ตรงกับเขตจังหวัดเชียงรายค.จังหวัดทหารบกลำปางมีพื้นที่ตรงกับเขตจังหวัดน่าน จังหวัดแพร่ และจังหวัดลำปาง๘.จังหวัดทหารบกลพบุรีมีพื้นที่ตรงกับเขตจังหวัดชัยนาท จังหวัดลพบุรี จังหวัดสิงห์บุรีและจังหวัดอ่างทองมาตรา ๑๕[๘]กองทัพและกองพลซึ่งแม่ทัพและผู้บัญชาการกองพลเป็นผู้บังคับบัญชา มีหน้าที่เกี่ยวกับการปกครองบังคับบัญชาเตรียมกำลัง อำนวยการฝึก และอบรมหน่วยทหารซึ่งขึ้นอยู่ในบังคับบัญชามาตรา ๑๕ ทวิ[๙]กองทัพมีดังต่อไปนี้๑ กองทัพที่๑ แยกเป็นก กองพลที่ ๑ข กองพลที่ ๒๒ กองทัพที่๒ แยกเป็นก.กองพลที่ ๓ข.กองพลที่ ๖๓. กองทัพที่ ๓ แยกเป็นก.กองพลที่ ๔ข กองพลที่ ๗มาตรา ๑๖กรมต่อสู้อากาศยานซึ่งผู้บังคับการกรมต่อสู้อากาศยานเป็นผู้บังคับบัญชามีหน้าที่เกี่ยวกับการต่อสู้อากาศยานทางพื้นดิน การเตรียมกำลัง การฝึกและอบรมหน่วยทหารต่อสู้อากาศยานมาตรา ๑๗ กรมรถรบซึ่งผู้บังคับการกรมรถรบเป็นผู้บังคับบัญชามีหน้าที่เกี่ยวกับการเตรียมกำลัง การฝึกและอบรมหน่วยทหารรถรบมาตรา ๑๗ ทวิ[๑๐]กรมผสมที่ ๒๑ซึ่งผู้บังคับการกรมผสมที่ ๒๑ เป็นผู้บังคับบัญชามีหน้าที่เกี่ยวกับการเตรียมกำลัง การฝึกและอบรมหน่วยทหารในกรมนี้มาตรา ๑๘ สภากองทัพบก เป็นที่ปรึกษาหารือของผู้บัญชาการทหารบกในเรื่องต่อไปนี้๑.การจัดโครงการส่วนใหญ่ของกองทัพบก๒.หลักการเกี่ยวแก่การฝึก การศึกษาอบรมการบำรุงหน่วยทหารบก และฝ่ายบริการต่างๆ๓.หลักการใช้กำลังทหารบก๔.หลักการระดมสรรพกำลัง๕.การคมนาคมทั้งปวงซึ่งมีผลต่อเนื่องถึงแผนการทัพบก๖.การจัดหา แก้ไข และปรับปรุงอาวุธยุทโธปกรณ์๗.กระบวนการทั้งปวง เกี่ยวกับการป้องกันชายแดนชายฝั่ง และการป้องกันภัยทางอากาศ เท่าที่เกี่ยวข้องกับกองทัพบก๘.หลักการที่เกี่ยวกับการเตรียมกำลังกองทัพบกเพื่อป้องกันราชอาณาจักร๙.การพิจารณาร่างพระราชบัญญัติ ร่างพระราชกำหนดร่างพระราชกฤษฎีกาและร่างกฎกระทรวงที่เกี่ยวกับการทหารบก๑๐.กรณีที่ผู้บัญชาการทหารบกปรึกษาหารือมาตรา ๑๙[๑๑] สภากองทัพบก ประกอบด้วยสมาชิกดังต่อไปนี้๑. ผู้บัญชาการทหารบก เป็นประธาน๒ รองผู้บัญชาการทหารบก เป็นรองประธาน๓. เสนาธิการทหารบก๔. จเรทหารบก๕. ผู้บัญชาการโรงเรียนนายร้อยพระจุลจอมเกล้าฯ๖. พลาธิการทหารบก๗. เจ้ากรมสรรพาวุธทหารบก๘. เจ้ากรมแผนที่ทหารบก๙. นายแพทย์ใหญ่ทหารบก๑๐. เจ้ากรมการเงินทหารบก๑๑. แม่ทัพที่ ๑๑๒. แม่ทัพที่ ๒๑๓. แม่ทัพที่ ๓๑๔. ผู้บัญชาการกองพลที่ ๕๑๕. หัวหน้าแผนกกลางกรมเสนาธิการทหารบก เป็นเลขาธิการมาตรา ๒๐ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีพระราชกฤษฎีกาจัดวางระเบียบราชการกองทัพบกในกระทรวงกลาโหม(ฉบับที่ ๒) พ.ศ. ๒๔๙๑[๑๒]พระราชกฤษฎีกาจัดวางระเบียบราชการกองทัพบกในกระทรวงกลาโหม(ฉบับที่ ๓) พ.ศ. ๒๔๙๒[๑๓]พระราชกฤษฎีกาจัดวางระเบียบราชการกองทัพบกในกระทรวงกลาโหม (ฉบับที่ ๔) พ.ศ. ๒๔๙๓[๑๔]พระราชกฤษฎีกาจัดวางระเบียบราชการกองทัพบกในกระทรวงกลาโหม (ฉบับที่ ๕) พ.ศ. ๒๔๙๓[๑๕]พุทธชาด/ แก้ไข๒๑พฤศจิกายน ๒๕๔๕A+B(C)ปฐมพร/ปรับปรุง๓๐มกราคม ๒๕๕๐ปฐมพร/อัปเดท๒๒ตุลาคม ๒๕๕๐[๑]ราชกิจจานุเบกษา ตอนที่ ๕๓/เล่ม ๖๕/หน้า ๕๐๗/๑๔ กันยายน ๒๔๙๑[๒]มาตรา ๓ ข แก้ไขเพิ่มเติมโดยพระราชกฤษฎีกาจัดวางระเบียบราชการกองทัพบกในกระทรวงกลาโหม (ฉบับที่ ๔) พ.ศ. ๒๔๙๓[๓]มาตรา ๓ ค แก้ไขเพิ่มเติมโดยพระราชกฤษฎีกาจัดวางระเบียบราชการกองทัพบกในกระทรวงกลาโหม (ฉบับที่ ๕) พ.ศ. ๒๔๙๓[๔]มาตรา ๑๔ แก้ไขเพิ่มเติมโดยพระราชกฤษฎีกาจัดวางระเบียบราชการกองทัพบกในกระทรวงกลาโหม (ฉบับที่ ๔) พ.ศ. ๒๔๙๓[๕]มาตรา ๑๔ ทวิ เพิ่มโดยพระราชกฤษฎีกาจัดวางระเบียบราชการกองทัพบก ในกระทรวงกลาโหม(ฉบับที่ ๔) พ.ศ. ๒๔๙๓[๖]มาตรา ๑๔ ตรี เพิ่มโดยพระราชกฤษฎีกาจัดวางระเบียบราชการกองทัพบก ในกระทรวงกลาโหม(ฉบับที่ ๔) พ.ศ. ๒๔๙๓[๗]มาตรา ๑๔ จัตวา เพิ่มโดยพระราชกฤษฎีกาจัดวางระเบียบราชการกองทัพบก ในกระทรวงกลาโหม(ฉบับที่ ๔) พ.ศ. ๒๔๙๓[๘]มาตรา ๑๕ แก้ไขเพิ่มเติมโดยพระราชกฤษฎีกาจัดวางระเบียบราชการกองทัพบกในกระทรวงกลาโหม (ฉบับที่ ๔) พ.ศ. ๒๔๙๓[๙]มาตรา ๑๕ ทวิ เพิ่มโดยพระราชกฤษฎีกาจัดวางระเบียบราชการกองทัพบก ในกระทรวงกลาโหม(ฉบับที่ ๔) พ.ศ. ๒๔๙๓[๑๐]ข้อ ๑๗ ทวิ เพิ่มโดยพระราชกฤษฎีกาจัดวางระเบียบราชการกองทัพบก ในกระทรวงกลาโหม(ฉบับที่ ๕) พ.ศ. ๒๔๙๓[๑๑]มาตรา ๑๙ แก้ไขเพิ่มเติมโดยพระราชกฤษฎีกาจัดวางระเบียบราชการกองทัพบกในกระทรวงกลาโหม (ฉบับที่ ๔) พ.ศ. ๒๔๙๓[๑๒]ราชกิจจานุเบกษา เล่ม ๖๕/ตอนที่ ๗๗/ฉบับพิเศษ หน้า ๓๐/๓๑ ธันวาคม ๒๔๙๑[๑๓]ราชกิจจานุเบกษา ตอนที่ ๒๓/เล่ม ๖๖/หน้า ๒๗๖/๑๙ เมษายน ๒๔๙๒[๑๔]ราชกิจจานุเบกษา ตอนที่ ๒๙/เล่ม ๖๗/หน้า ๕๑๒/๒๓ พฤษภาคม ๒๔๙๓[๑๕]ราชกิจจานุเบกษา ตอนที่ ๕๐/เล่ม ๖๗/ฉบับพิเศษ หน้า ๑/๒๒ กันยายน ๒๔๙๓